CELEX: 32016D0260
Language: ro
Date: 2016-02-23 00:00:00
Title: Decizia de punere în aplicare (UE) 2016/260 a Comisiei din 23 februarie 2016 de modificare a Deciziei 2006/80/CE în ceea ce privește Polonia [notificată cu numărul C(2016) 965]

25.2.2016   
            
            
               RO
            
            
               Jurnalul Oficial al Uniunii Europene
            
            
               L 49/9
            
         DECIZIA DE PUNERE ÎN APLICARE (UE) 2016/260 A COMISIEI
   din 23 februarie 2016
   de modificare a Deciziei 2006/80/CE în ceea ce privește Polonia
   
      
         [notificată cu numărul C(2016) 965]
      
   
   (Numai textul în limba polonă este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2008/71/CEE a Consiliului din 15 iulie 2008 privind identificarea și înregistrarea porcinelor (1), în special articolul 3 alineatul (2),
   întrucât:
   
               (1)
            
            
               Directiva 2008/71/CEE stabilește cerințele minime în materie de identificare și înregistrare a animalelor, fără să aducă atingere normelor mai detaliate ale Uniunii care pot fi adoptate în vederea eradicării sau a controlului bolilor.
            
         
               (2)
            
            
               În conformitate cu articolul 3 alineatul (1) din Directiva 2008/71/CEE, statele membre trebuie să se asigure că autoritatea competentă dispune de o listă actualizată conținând toate exploatațiile de pe teritoriul său care dețin animalele aflate în domeniul de aplicare al prezentei directive.
            
         
               (3)
            
            
               Articolul 3 alineatul (2) din Directiva 2008/71/CEE prevede posibilitatea de a autoriza statul membru să excludă din lista exploatațiilor necesară conform articolului 3 alineatul (1) din directiva menționată persoanele fizice care dețin un singur porc care este destinat pentru propria folosință sau propriul consum, cu condiția ca acest animal să fie supus înaintea oricărei deplasări, controalelor prevăzute în prezenta directivă.
            
         
               (4)
            
            
               Decizia 2006/80/CE a Comisiei (2) autorizează anumite state membre să aplice derogarea prevăzută la articolul 3 alineatul (2) din Directiva 2008/71/CEE în ceea ce privește exploatațiile cu un singur porc.
            
         
               (5)
            
            
               Polonia este autorizată să aplice derogarea prevăzută la articolul 3 alineatul (2) din Directiva 2008/71/CEE în ceea ce privește exploatațiile cu un singur porc.
            
         
               (6)
            
            
               Polonia a solicitat retragerea autorizării statului membru prevăzute la articolul 3 alineatul (2) din Directiva 2008/71/CEE în ceea ce privește exploatațiile cu un singur porc și a pus în aplicare cerințele de identificare și înregistrare prevăzute în respectiva directivă.
            
         
               (7)
            
            
               Pe baza acestor informații, este necesar să se elimine rubrica privind Polonia din lista care figurează în anexa la Decizia 2006/80/CE, în ceea ce privește aplicarea autorizării prevăzute la articolul 3 alineatul (2) din Directiva 2008/71/CEE în ceea ce privește exploatațiile cu un singur porc.
            
         
               (8)
            
            
               Prin urmare, anexa la Decizia 2006/80/CE ar trebui modificată în consecință.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa la Decizia 2006/80/CE se înlocuiește cu textul din anexa la prezenta decizie.
   Articolul 2
   Prezenta decizie se adresează Republicii Polone.
   
      Adoptată la Bruxelles, 23 februarie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 213, 8.8.2008, p. 31.
   
      (2)  Decizia 2006/80/CE a Comisiei din 1 februarie 2006 de acordare pentru anumite state membre a derogării prevăzute la articolul 3 alineatul (2) din Directiva 92/102/CEE a Consiliului privind identificarea și înregistrarea animalelor (JO L 36, 8.2.2006, p. 50).
   
      ANEXĂ
      
         
            „ANEXĂ
            State membre autorizate să aplice derogarea prevăzută la articolul 3 alineatul (2) din Directiva 2008/71/CEE în ceea ce privește exploatațiile cu un singur porc:
            
                         
                     
                     
                        Republica Cehă
                     
                  
                         
                     
                     
                        Franța
                     
                  
                         
                     
                     
                        Italia
                     
                  
                         
                     
                     
                        Portugalia
                     
                  
                         
                     
                     
                        Slovenia
                     
                  
                         
                     
                     
                        Slovacia”